OpenLLM-France/wikimedia huggingface dataset:
# Manuel Semprún y Pombo

Manuel de Semprún y Pombo (Madrid, 11 de setembre de 1868 - Madrid, 30 de novembre de 1929) va ser un advocat i polític espanyol.

## Biografia

Manuel era fill de José María de Semprún y Álvarez de Velasco, senador electe i vitalici i vicecònsol de Portugal, i de Carmen Pombo Fernández de Bustamante, descendent del Marquès de Bustamante.
Va estudiar Dret a la Universitat Central de Madrid i després va exercir l'advocacia a Valladolid, on va començar la seva carrera política ingressant a l'Ajuntament el 1903 com a regidor del Partit Republicà Progressista. Degut a la seva estreta relació amb Fernando Merino, un dels hereus polítics de Práxedes Mateo Sagasta, va ingressar en el Partit Liberal Fusionista, amb el que fou elegit alcalde de Valladolid el 1906-1907. A les eleccions generals espanyoles de 1910 fou escollit diputat pel districte de Valladolid En 1916 fou escollit senador per la província de Salamanca i en 1923 per la província de Cadis. Com que en les lluites de poder dins del Partit Liberal va donar suport a José Canalejas y Méndez i després al comte de Romanones, quan arribà al poder Santiago Alba Bonifaz es va apartar un temps de la vida política.
Durant la dictadura de Primo de Rivera fou nomenat governador civil de la província de Saragossa (1924-1925) i de la província de Madrid (1925-1927), així com membre de l'Assemblea Nacional Consultiva i president de la Unió de Municipis Espanyols. També fou alcalde de Madrid entre abril i desembre de 1927, quan fou destituït per un incident amb José Calvo Sotelo.

## Referències

* ↑ Manuel de Semprún y Pombo al Congrés dels Diputats
* ↑ SEMPRÚN Y POMBO, MANUEL DE al web del Senat d'Espanya
* ↑ Manuel Semprún Pombo, Real Academia de la Historia

## Bibliografia

* Soldevilla, Fernando. El Año Político. 1927. XXXIII. Madrid: Imprenta y Encuadernación de Julio Cosano, 1928.
# Kim Sønderholm

Kim Sønderholm (més conegut com a Kim S. Andersen o Kim Andersen) és un actor danès, productor de cinema i locutor de ràdio.
Als 12 anys, Kim estava familiaritzat amb el negoci dels mitjans. Va començar com un co-presentador en la ràdio local del seu poble, Århus a Dinamarca. Just després d'uns quants programes, li van donar el seu propi programa de DJ cada setmana. Unes quantes vegades Kim va sortir en la ràdio nacional danesa. Durant aquest temps, ell també va protagonitzar curts de publicitat tant en ràdio com en televisió. Quan la ràdio local tub que tancar, ell es va dedicar a escriure per a un parell de revistes, tant en edicions escrites com en edicions per Internet, en molts casos relacionades amb el cinema. Des d'aquest moment va estar protagonitzant petits curts fins que li van acceptar en el Theaterschool el 1998, on, durant la seva estada, ell i un company d'estudis van escriure manuscrits per a menys de tres pel·lícules.
Després de graduar-se en el 2001, es va anar a Copenhaguen, on li van oferir un paper secundari en “Klatret” (2002), ("Catch That Girl"), i des d'aquest moment les coses han tirat endavant.
El 2004 va produir i va protagonitzar en la pel·lícula “Brutal Incasso” (2005) que escrigué durant la seva estada en l'escola de teatre. El 2006 va dirigir el seu primer curtmetratge "Mental Distortion" (la qual en part estava basada en The horror Vault (2008)). A més de l'adreça d'ambdues pel·lícules, ell també va protagonitzar el personatge principal i ambdues pel·lícules van ser acabades a la fi de 2007.

## Enllaços externs

* Web oficial Arxivat 2008-11-20 a Wayback Machine. (anglès)
# Lago Júnior Wakalible

Lago Júnior Wakalibille (Abidjan, 31 de desembre de 1990) és un futbolista ivorià, que ocupa la posició de davanter, actualment al Racing de Santander. Ha estat internacional amb la selecció sub-21 de Costa d'Ivori.

## Trajectòria

Comença a jugar al Centre de Formation Joël Tiéhi, una escola de futbol fundada pel futbolista ivorià d'aquest nom. A l'hivern del 2007 recala a l'Issia Wazi, on marca 17 gols en 29 partits.
Al febrer del 2009 fitxa pel CD Numancia, de la primera divisió espanyola.

## Referències

* ↑ «elnumancia.com». Arxivat de l'original el 2009-04-18. [Consulta: 8 febrer 2010].
* ↑ Numancia verpflichtet Raúl Bravo

## Enllaços externs

* Fitxa del jugador
# Llau dels Carants (Perauba)

La llau dels Carants és una llau del terme de Conca de Dalt, al Pallars Jussà, dins de l'antic terme d'Hortoneda de la Conca, en terres de l'antic poble de Perauba.
Es forma per la unió del barranc de la Coma d'Orient i la llau del Parracó, al sud-oest de lo Parracó, des d'on davalla cap al nord-oest seguint un terreny molt accidental que li confereix un curs sinuós, fins que se li uneix la llau de Pedra Ficada i entre les dues formen el barranc del Vinyal.

## Enllaços externs

* Institut Cartogràfic de Catalunya; cal fer dos passos d'aproximació
# Platymantis myersi

Platymantis myersi és una espècie de granota que viu a Papua Nova Guinea.

## Referències

* Richards, S. & Parker, F. 2004. Platymantis myersi. Llista Vermella d'Espècies Amenaçades de la UICN 2006. Consulta: 18 d'abril del 2008.
# Zele

Zele és un municipi belga de la província de Flandes Oriental a la regió de Flandes. Limita al nord amb Lokeren, al nord-est amb Waasmunster, a l'oest amb Berlare, a l'est amb Hamme, al sud amb Dendermonde i al sud-est amb Grembergen.

## Resultats de les eleccions municipals des de 1976

| Partit | 1976 | 1982 | 1988 | 1994 | 2000 | 2006 |
| CVP i CD&V-NVA | 33,7 | 33,5 | 25,6 | 26,5 | 25,4 | 23,5 |
| sp(.a) | 12,7 | 12,9 | 16,7 | 10,2 | 8,4 | 5,9 |
| PVV i VLD | 16,5 | 12,7 | 13,8 | 25,5 | 27,3 | 37,5 |
| Z(D)B | 37,1 | 38,2 | 43,8 | 32,7 | 21,3 | 7,6 |
| Vl. Bl. | - | - | - | - | 13,1 | 15,5 |
| Groenen | - | - | 3,7 | 4,6 | 6,0 | - |
| Lijst M.A.S.S.A.R.T | - | - | - | - | - | 10,1 |
# Protrigees

Les Protrigees (en grec antic: Προτρύγαια) eren unes festes de l'antiga Grècia relacionades amb la verema que se celebraven en diferents indrets de l'Hèl·lada i de l'Àsia Menor en honor de Dionís i de Posidó. L'origen i la manera de celebrar aquest festival a la ciutat de Tir és explicat per Aquil·les Taci.

## Referències

* ↑ Smith, William (ed.). «Protrygaea». A Dictionary of Greek and Roman Antiquities (1890). [Consulta: 7 febrer 2024].
# Seicho-no-Ie

Seichō no Ie (japonès: 生長の家, "Casa del Progrés Infinit" o "Llar del Progrés Infinit") és una religió japonesa sincrètica, monoteista i del Nou Pensament que s'ha estès des del final de la Segona Guerra Mundial. Destaca la gratitud per la natura, la família, els avantpassats i, sobretot, la fe religiosa en un Déu universal. Seichō no Ie és el grup de Nou Pensament més gran del món. A finals de 2010 tenia més d'1,6 milions de seguidors i 442 instal·lacions, la majoria ubicades al Japó.

## Referències

* ↑ Consulta feta a Termcat
* ↑ "Masaharu Taniguchi." Religious Leaders of America, 2nd ed. Gale Group, 1999. Reproduced in Biography Resource Center. Farmington Hills, Mich.: Gale, 2008.
* ↑ «What's SNI: Summary». EICHO-NO-IE International, 31-12-2010. [Consulta: 30 juliol 2013].
# Complex activat

Un complex activat en química es defineix per la IUPAC (International Union of Pure and Applied Chemistry) com "aquell conjunt d'àtoms, que correspon a una regió arbitrària infinitament petita en o prop de la col (punt de sella) d'una superfície d'energia potencial" (that assembly of atoms which corresponds to an arbitrary infinitesimally small region at or near the col (saddle point) of a potential energy surface). En altres paraules, es refereix a una col·lecció d'estructures intermèdies en una reacció química que persisteix mentre els enllaços químics es trenquen i es formen nous enllaços. Per tant, no representa un estat definit, sinó més aviat una gamma de configuracions transitòries.
És subjecte d'estudi de la teoria de l'estat de transició - també coneguda com la teoria del complex activat - la qual s'estudia en la cinètica química de les reaccions que passen a través d'estats intermedis definits segons l'energia lliure de Gibbs. Δ$^‡$ G °.
El complex activat sovint es confon amb l'estat de transició i així es fa servir de manera intercanviable en molts llibres. No obstant això, es diferencia de l'estat de transició en què l'estat de transició representa només la configuració més alta energia potencial dels àtoms durant la reacció, mentre que el complex activat es refereix a totes les configuracions dels àtoms que passen a través de la transformació dels reactius als productes. En termes d'energia lliure, el complex activat representa tots els estats energètics d'entre les energies lliures dels reactius, l'estat de transició, i els productes. Això es pot veure en termes d'una coordenada de reacció, on l'estat de transició és la configuració molecular en el pic del diagrama, mentre que el complex activat es pot referir a qualsevol punt al llarg del continuum.

## Notes

* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "Activated complex" (en anglès).
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "Transition State Theory" (en anglès).
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "Transition State" (en anglès).
# Capadocia

«Capadòcia o Capadocia» té aquests significats:
* Capadòcia, regió de l'Àsia Menor
* Capadòcia (província romana)
* Capadòcia a la part del Taure, satrapia de la Pèrsia aquemènida
* Capadòcia a la part del Pont, satrapia de la Pèrsia aquemènida
* Capadocia (sèrie de TV)
* Cappadocia, municipi italià de la província de L'Aquila
* Regne de Capadòcia
# Photostomias liemi

Photostomias liemi és una espècie de peix de la família dels estòmids i de l'ordre dels estomiformes.

## Morfologia

* Els mascles poden assolir 14,3 cm de longitud total.

## Hàbitat

És un peix marí i d'aigües tropicals que viu entre 0-4.000 m de fondària.

## Distribució geogràfica

Es troba a l'Índic i el Pacífic.

## Referències

* ↑ Collett R., 1889. Diagnoses de poissons nouveaux provenant des campagnes de "L'Hirondelle." II.--Sur un genre nouveau de la famille des Stomiatidae. Bull. Soc. Zool. Fr. v. 14. 291-293 (continued from p. 125).
* ↑ BioLib (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kenaley, C.P., 2009. Revision of Indo-Pacific species of the loosejaw dragonfish genus Photostomias (Teleostei: Stomiidae: Malacosteinae). Copeia (2009)1:175-189.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Protula tubularia

Protula tubularia és una espècie d'anèl·lid poliquet de l'ordre dels sabèl·lides. Mesura uns 5 cm de longitud i uns 100 segments corporals, dels quals 7 formen la regió toràcica. No presenta opercle. Viu al fons marí sobre roques, pedres i conquilles fins als 100 m de profunditat. Es troba des del Mediterrani fins al canal de la Mànega.

## Referències

* ↑ «World Polychaeta Database - Protula tubularia (Montagu, 1803)». [Consulta: 20 juny 2017].
* ↑ Vieitez, J.M. Annelida, Polychaeta I. Fauna Ibérica (en castellà). CSIC.
# Serradella

Serradella (Ornithopus) és un gènere de plantes amb flors de la família Fabaceae.
Té unes 8 espècies que habiten els països intertropicals i temperats. A Europa el gènere és principalment atlàntic i Mediterrani.
Als Països Catalans són autòctones les espècies següents: Ornithopus pinnatus. O. compressus i O. perpusillus.

## Algunes espècies

* Ornithopus compressus - serradella groga
* Ornithopus sativus - serradella
* Ornithopus perpusillus
* Ornithopus pinnatus

## Referències

* ↑ Bolòs i Vigo Flora dels Països Catalans Barcelona 1980
# Complex captador de llum

Un complex captador de llum és un complex de subunitats de proteïnes que pot formar part d'un supercomplex més gran d'un fotosistema, la unitat funcional en la fotosíntesi. Es fa servir per les plantes i bacteris fotosintètics per capturar més llum incident que la que podrien capturar només amb el centre de reacció fotosintètic. Els complexos captadors de llum es troben en una gran varietat d'espècies fotosintètiques. Els complexos consten de proteïnes i pigments fotosintètics i envolten un centre de reacció fotosintètica per concentrar energia, obtinguda dels fotons absorbits pel pigment, cap al centre de reacció usant transferència d'energia de ressonància de Förster.
Les clorofil·les i els carotenoides són importants en els complexos captadors de llum presents en les plantes.

## Referències

* Caffarri (2009)Functional architecture of higher plantphotosystem II supercomplexes. The EMBO Journal 28: 3052–3063
* Govindjee & Shevela (2011) Adventures with cyanobacteria: a personal perspective. Frontiers in Plant Science.
* Liu et al. (2004) Crystal structure of spinach major light-harvesting complex at 2.72A° resolution. Nature 428: 287–292.
* Lokstein (1994)The role of light-harvesting complex II energy dissipation: an in-vivo fluorescence in excess excitation study on the origin of high-energy quenching. J. of Photochemistry and Photobiology 26: 175-184
* MacColl (1998) Cyanobacterial Phycobilisomes. JOURNAL OF STRUCTURAL BIOLOGY 124(2-3): 311-34.

## Enllaços externs

* Plantilla:UMichOPM - Calculated spatial positions of light harvesting complexes in membrane
* «Complex captador de llum» (en anglès). Medical Subject Headings.
* http://www.life.illinois.edu/govindjee/photoweb - Photosynthesis and all sub categories
# La Guajira

* Per a altres significats, vegeu Guajira.
Guajira és el departament més septentrional de Colòmbia, a 1.121 kilòmetres al nord de Bogotà i 220 kilòmetres al nord-oest de Barranquilla. Banyat pel Carib i fronterer amb Veneçuela el seu territori està dividit administrativament en 15 municipis: Riohacha, Albania, Barrancas, Dibulla, Distracción, El Molino, Fonseca, Hatonuevo, La Jagua del Pilar, Maicao, Manaure, San Juan del Cesar, Uribia, Urumita, Villanueva i Tairolandia. El castellà és la llengua oficial de la República de Colòmbia, però al Departament de la Guajira la llengua wayú té força rellevància i és molt usada pels amerindis del departament. També hi és present una minoria àrab a la ciutat de Maicao.

## Vegeu també

* Mesquita d'Omar Ibn Al-Jattab
# Llengües andi

Les llengües andi són una branca de les llengües del Nord-est del Caucas (família daguestànica de llengües). Foren unides a la llengua àvar i per un temps al dido per formar la branca de llengües Àvar-Andi o Àvar-Andi-Dido de la família.
# Phoxinellus dalmaticus

Phoxinellus dalmaticus és una espècie de peix cipriniforme de la família dels ciprínids que es troba a Croàcia.

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zupancic, P. i N.G. Bogutskaya 2002 Description of two new species, Phoxinellus krbavensis & Phoxinellus jadovensis, re-description of Phoxinellus fontinalis Karaman, 1972, & discussion of the distribution of Phoxinellus sp. (Teleostei: Cyprinidae) in Croatia, Bosnia & Herzegovina. Nat. Croat. 11(4):411-437.
# Psychoda sanfilippoi

Psychoda sanfilippoi és una espècie d'insecte dípter pertanyent a la família dels psicòdids que es troba a Àfrica: Kenya.

## Referències

* ↑ uBio (anglès)
* ↑ Salamanna, G., 1980. Psychoda sanfilippoi sp. n., a brachypterous species from Mount Kenya (Diptera: Psychodidae). Aquatic Insects. 2:191-196.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Senyora Fujitsubo

La Senyora Fujitsubo (en japonès 藤壺) és l'amant del Príncep Genji, i un dels personatges ficticis de l'obra de Murasaki Shikibu Genji Monogatari (Japó, segle XI).

## Referències

* ↑ Norma Field, The Splendor of Longing in The Tale of Genji, 1987, 30.
* ↑ J. Thomas Rimer. Modern Japanese Fiction and Its Traditions: An Introduction (en anglès). Princeton Legacy Libray.
# Judith de Welp

Judith de Welp és una tragèdia dividia en tres actes, escrita en versos decasíl·labs lliures, original d'Àngel Guimerà, estrenada a Canet de Mar, el 1883; i a Barcelona al teatre Romea, la nit del 22 de gener de 1884.
La tragèdia es troba ambientada en l'antiguitat i imita els models de Shakespeare o Víctor Hugo.
L'obra s'inclou en la primera etapa creativa d'Àngel Guimerà, el període més romàntic. Aquesta etapa s'inicià amb l'estrena de la seva primera obra dramàtica, Gal·la Placídia el 1879. En l'obra ja s'aprecia el tret principal del seu teatre: els conflictes interns del protagonista. L'obra descriu personatges que es mouen en ambients romàntics. Descriu «un món en què els innocents poden veure's destruïts pel destí».

## Repartiment de l'estrena

Al teatre Romea de Barcelona.
* Judith: Concepció Pallardó.
* Brunegilda: Carme Parreño.
* Bernar: Teodor Bonaplata.
* Carles: Hermenegild Goula.
* Sisembert: Iscle Soler.
* Fra Veremont: Jaume Virgili.
* Adalart: Lluís Muns.
* Gerich: Fèlix Muxart.
* Rasés: Sr. Baró.

## Referències

* ↑ «Àngel Guimerà amb amics i companys a Canet de Mar, el 1883, amb motiu de l'estrena de Judith de Welp» (foto). Grup d'Estudi de la Literatura del Vuit-cents. Arxivat de l'original el 2021-12-27. [Consulta: 27 desembre 2021].
* 1 2 «Judith de Welp». Associació d'Escriptors en Llengua Catalana. [Consulta: 27 desembre 2021].
* ↑ «Els finals d’obra en Guimerà». Pausa, Quadern de teatre contemporani, 24, 2006.

## Bibliografia

* Guimerà, Àngel. Judith de Welp: Tragedia en tres actes y en vers…. Barcelona: s.n., 1908. OCLC 432156253.
# Algernon Ashton

Algernon Ashton (Durham, Regne Unit, 9 de desembre de 1859 - Londres, 10 d'abril de 1937) fou un compositor anglès.
Es forma musicalment a Leipzig, on s'havia traslladat el 1863, i va romandre en aquesta ciutat alemanya 17 anys.
Començà els estudis musicals als set anys amb els professors Franz Heining i Iwan Knorr, passant després al Conservatori de Leipzig, on va tenir per mestres en Carl Reinecke, Salomon Jadassohn, Hans Richter i d'altres.
DE tornada a Anglaterra, fou professor de piano en el Royal College of Music des del 1895 fins al 1910, i després. des de 1913 en el London College of Music, passant a formar part del tribunal d'exàmens des del 1918.
La seva producció fou copiosa, constant de més de 170 treballs, en els quals hi estan incloses 220 cançons i 18 sonates per a diferents instruments.

## Bibliografia

* Enciclopèdia Espasa Suplement dels anys 1936-1939, primera part, pàg. 347 (ISBN 84-239-4585-5)
# La Guancha

La Guancha és un municipi de l'illa de Tenerife, a les illes Canàries. El terme municipal està compost per diversos nuclis de població dispersa dedicada a la feina agrícola, gràcies a l'aigua que s'obté de les seves nombroses galeries, i al conreu de la vinya, les papes i els fruiters. L'artesania del fang i la cistelleria tradicional també són part de la identitat d'aquest poble. El barri de Santa Catalina, atresora una bella mostra de l'ús de la pedra de pedrera en l'arquitectura popular canària del segle xvi.

## Enllaços externs

* Web Municipal Arxivat 2005-08-31 a Wayback Machine.
* Web religiosa amb monuments de la Guancha Arxivat 2022-01-10 a Wayback Machine.
# Álvaro Gabriel Sánchez Pose

Álvaro Gabriel Sánchez Pose (Montevideo, 18 de desembre de 1966) és un exfutbolista uruguaià, que ocupava la posició de davanter.

## Trajectòria

Després de destacar al seu país, a les files del Nacional de Montevideo, el 1987 recala a la UE Lleida, de la Segona Divisió espanyola. Al club català hi roman durant dues temporades, en les quals, tot i no ser titular, aconsegueix 11 gols en 27 partits.
Quan el Lleida baixa a Segona B a l'estiu de 1989, l'uruguaià fitxa pel Cadis CF, de la màxima categoria espanyola. A la 89/90 disputa 13 partits i marca un gol amb els andalusos, però durant les dues temporades següents és suplent, amb només dues aparicions.
Acabà la temporada 91/92 a l'Elx CF, on també disputa la campanya següent, amb els valencians a Segona B. A eixa mateixa categoria pertany el Polideportivo Ejido, club en el qual hi va disputar la temporada 93/94.

## Enllaços externs

* Fitxa del jugador
# Wilhelm Haferkamp

Wilhelm Haferkamp (Duisburg, Alemanya, 1923 - Brussel·les, Bèlgica, 1995) fou un polític alemany que fou Vicepresident de la Comissió Europea entre els anys 1967 i 1981.

## Biografia

Va néxier l'1 de juliol de 1923 a la ciutat de Duisburg, població situada a l'estat federat de Rin del Nord-Westfàlia.
Morí a la seva residència de Brussel·les el 17 de gener de 1995.

## Activitat política

Membre del Partit Socialdemòcrata d'Alemanya (SPD) participà com a independent en la Comissió Rey esdevenint Vicepresident de la Comissió (càrrec que desenvolupà de forma ininterrompuda durant 14 anys i sota 5 presidents diferents fins a l'any 1981) i Comissari Europeu d'Energia. L'any 1970 en la Comissió Malfatti incorporà a les carteres anteriors la responsabilitat sobre el Mercat Interior, mantenint aquest càrrecs durant la Comissió Mansholt. L'any 1973 en la formació de la Comissió Ortoli fou nomenat Comissari Europeu d'Economia, Finances, Crèdits i Inversions, i el 1977 fou nomenat en la Comissió Jenkins Comissari Europeu de Relacions Exteriors, càrrec que va mantenir també sota la Comissió Thorn a la qual se li afegí la responsabilitat en Energia Atòmica.
# Prusy (Eslovàquia)

* No s'ha de confondre amb Prusy.
Prusy és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1208.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «Historia Obce Prusy». Arxivat de l'original el 2021-12-30. [Consulta: 22 desembre 2021].